లాహోర్ : పాకిస్థాన్లోని ముహమ్మద్ అలి గుజ్జర్ దర్గాలో మారణహోమం చోటుచేసుకుంది. మతిస్థిమితం లేనట్టుగా చెబుతున్న దర్గా కస్టోడియన్, అతని అనుచరులు కత్తులతో స్వైరవిహారం చేస్తూ 20 మంది భక్తులను పొడిచి చంపారు. మృతుల్లో ఒకే కుటుంబానికి చెందిన ఆరుగురు వ్యక్తులు ఉండగా, వీరిలో ముగ్గురు మహిళలున్నారు. ఈ ఘటనలో ఇద్దరు మహిళలు సహా ముగ్గురు గాయపడ్డారు. లాహోర్కు 200 కిలోమీటర్ల దూరంలోని సర్గోధా జిల్లాలో శనివారం అర్ధరాత్రి ఈ దారుణ ఘటన చోటుచేసుకున్నట్టు సర్గోధా డిప్యూటీ కమిషన్ లియాఖత్ అలి చట్టా తెలిపారు. దర్గా కస్టోడియన్ అబ్దుల్ వహీద్ ఈ దుర్మార్గానికి పాల్పడ్డాడని, అతనికి మతిస్థిమితం లేనట్టుగా తెలుస్తోందని అన్నారు. డాగర్ (బాకు), ఒక కర్రతో అతను ఈ మారణహోమం సాగించినట్టు చెప్పారు. భక్తులను మత్తులో ముంచి, దుస్తులు ఊడదీసి వారిని పాశవికంగా నరికి చంపినట్టు కనిపిస్తోందన్నారు. కాగా, ఈ మారణ హోమానికి కారణం ఏమిటనేది ఇంకా నిర్దారణ కాలేదని, అయితే గత రెండేళ్లుగా అనుమానితుడు దర్గాలో జరిగే ఆధ్యాత్మిక కార్యక్రమలో శిష్యులతో కలిసి వచ్చేవాడని స్థానికులు చెప్పినట్టు పోలీసు అధికారి ముజహర్ షా తెలిపారు. దర్గా సంరక్షకులైన వహీద్, యూసుఫ్తో సహా ఐదుగురు వ్యక్తులను అదుపులోకి తీసుకున్నట్టు చెప్పారు. క్షతగాత్రులను ఆసుపత్రికి తరలించామని, వారి పరిస్థితి ప్రమాదకరంగా ఉందని అన్నారు.  దర్గా తమ అధీనంలోకి తెచ్చుకునే ప్రయత్నంలో సంరక్షులుగా వ్యవహరిస్తున్న రెండు గ్రూపుల మధ్య ఘర్షణ తలెత్తి ఈ దారణ ఘటనకు దారితీసినట్టు ఓ ప్రత్యక్ష సాక్షిని ఉటంకిస్తూ సీనియర్ పోలీసు అధికారి బిలాల్ ఇఫ్తిఖర్ తెలిపారు. అన్ని కోణాల్లోనూ కేసును దర్యాప్తు చేస్తున్నట్టు ఆయన చెప్పారు.
lahor : paakisthaanlooni muhammad ali gujjar dargaalo maaranahomam chotuchesukundi. matisthimitam lenattugaa chebutunna darga custodian, athani anucharulu kattulatho swairavihaaram chestu 20 mandi bhaktulanu podichi champaaru. mrutullo oke kutumbaaniki chendina aaruguru vyaktulu undagaa, veerilo mugguru mahilalunnaru. ee ghatanalo iddaru mahilalu sahaa mugguru gayapaddaru. lahorku 200 kilometerla dooramlooni sargodha jillaalo sanivaaram ardharaatri ee daaruna ghatana chotuchesukunnattu sargodha deputy kamishan liakhat ali chatta telipaaru. darga custodian abdul vaheed ee durmaargaaniki palpaddadani, ataniki matisthimitam lenattugaa telustondani annaru. dagar (baaku), oka karratho atanu ee maaranahomam saaginchinattu cheppaaru. bhaktulanu mattulo munchi, dustulu oodadeesi vaarini paasavikamgaa nariki champinattu kanipistondannaru. kaga, ee maarana homaniki kaaranam emitanedi inka nirdaarana kaaledani, ayithe gatha rendellugaa anumaanitudu dargaalo jarige aadhyaatmika kaaryakramalo shishyulatho kalisi vachevaadani sthaanikulu cheppinattu polisu adhikari mujahar shaa telipaaru. darga samrakshakulaina vaheed, yoosuftho sahaa aiduguru vyaktulanu adupuloki teesukunnattu cheppaaru. kshatagaatrulanu aasupatriki taralinchaamani, vaari paristhiti pramaadakaramgaa undani annaru.  darga tama adheenamloki tecchukune prayatnamlo samrakshulugaa vyavaharistunna rendu groopula madhya gharshana taletti ee daarana ghatanaku daariteesinattu oo pratyaksha saakshini utankistuu seanier polisu adhikari bilal iftikhar telipaaru. anni konaalloonuu kesunu daryaaptu chestunnattu aayana cheppaaru.